CELEX: E2012P0005
Language: fi
Date: 2012-06-02 00:00:00
Title: Konkurrenten.no AS:n 2 päivänä kesäkuuta 2012 EFTAn valvontaviranomaista vastaan nostama kanne (Asia E-5/12)

25.10.2012   
            
            
               FI
            
            
               Euroopan unionin virallinen lehti
            
            
               C 324/13
            
         Konkurrenten.no AS:n 2 päivänä kesäkuuta 2012 EFTAn valvontaviranomaista vastaan nostama kanne
   (Asia E-5/12)
   2012/C 324/11
   Konkurrenten.no AS edustajanaan asianajaja Jon Midthjell, Advokatfirmaet Midthjell AS, Grev Wedels plass 5, 0151 Oslo, Norja, nosti 2 päivänä kesäkuuta 2012 EFTAn tuomioistuimessa kanteen EFTAn valvontaviranomaista vastaan.
   Kantaja pyytää, että EFTAn tuomioistuin
   
               1.
            
            
               kumoaa riidanalaisen päätöksen sekä
            
         
               2.
            
            
               määrää vastaajan ja mahdolliset väliintulijat maksamaan oikeudenkäyntikulut.
            
         
      Oikeusperusta ja taustatiedot sekä kanteen tueksi esitetyt oikeusseikkoja koskevat väitteet:
   
   
               —
            
            
               Kantaja on Norjassa rekisteröity yksityinen yritys. Yritys toimii alueellisen pikalinja-autoliikenteen markkinoilla etelä- ja keski-Norjassa.
            
         
               —
            
            
               Kantaja vaatii kumottavaksi 5. huhtikuuta 2012 tiedoksi annetun EFTAn valvontaviranomaisen päätöksen, jossa kielletään yleisön oikeus tutustua EFTAn valvontaviranomaisen asian N:o 60510 koko sisältöön.
            
         
               —
            
            
               Kantaja esittää, että EFTAn valvontaviranomainen
               
                           —
                        
                        
                           on rikkonut asiakirjojen saatavuutta koskevien sääntöjen 2 artiklan 1 kohtaa ja 4 artiklan 2 kohtaa kieltäytymällä julkistamasta asiakirjojen koko sisältöä sekä
                        
                     
                           —
                        
                        
                           on rikkonut valvontaviranomaisen ja tuomioistuimen perustamista koskevan sopimuksen 16 artiklaa silta osin kuin riidanalaisessa päätöksessä ei ole mainittu syitä.